kardosdrur/scandi-wiki huggingface dataset:
Ruth Heilmann

Ruth Thomsen Heilmann (født 5. april 1945 i Arsuk i Vestgrønland) er en grønlandsk politiker. Hun repræsenterer det demkratisk socialistiske parti Siumut.

Ruth Heilmann er læreruddannet i 1987. I 1989 blev hun valgt ind i kommunalbestyrelsen i Maniitsoq for Siumut. I perioden fra 1997 til 2001 var hun borgmester samme sted.

I 1995 blev hun valgt til Landstinget, hvor hun har været landsstyremedlem (dvs. minister) to gange. Først en kort periode som landsstyremedlem for Undervisning i 2002. Anden gang i 2003, som landsstyremedlem for Familie og Sundhed. Hun forestod på dette tidspunkt bl.a. en kagekonkurrence. Hun blev efter kort tid afskediget fra posten af landsstyreformand Hans Enoksen. 

Hun blev i januar 2008 valgt som den første kvindelige formand for Grønlands Landsting. 

Ruth Heilmann har gennem sit politiske virke først og fremmest markeret sig ved at arbejde for en styrkelse af sin by, Maniitsoq. Hun har således benyttet sine landspolitiske stillinger til at få kanaliseret midler og projekter til Maniitsoq. Blandt andet har hun kæmpet for at få flyttet Nuuks atlanthavn til Maniitsoq, dog uden at dette er lykkedes endnu.

Ruth Heilmann vandt ugeavisen Sermitsiaqs pris "årets uvak" 2008 for sin håndtering af en sag om snyd med afstemninger i Grønlands Landsting. Hendes brøde bestod i, at hun som formel leder af den lovgivende magt ikke ønskede at imødekomme et politisk ønske i hendes eget parti, som ønskede at ekskludere et antal oppositionsmedlemmer fra det grønlandske parlament Landstinget (inatsisartut), uden at der forelå en lovlig hjemmel til at foretage en sådan eksklusion. 

Politikere fra Grønland
Personer i Kraks Blå Bog
Roberto Laiseka

Roberto Laiseka Jaio (født 17. juni 1969 i Guernica) er en tidligere spansk professionel landevejscykelrytter. Han trak sig tilbage i 2006. Han kørte i hele sin professionelle karriere på Euskaltel-Euskadi. Han vandt 14. etape af Tour de France 2001 til Luz Ardiden foran Vladimir Belli og Ullrich.

Referencer

Eksterne henvisninger 

Mandlige cykelryttere fra Spanien
Page (Arizona)

Page er en by i Coconino County i det nordlige Arizona, USA. Byen ligger nær Lake Powell og Glenn Canyon dæmningen. I 2005 var befolkningstallet 6.794. Heraf var 67,3 % hvide, mens 26,7 % var oprindelige amerikanere.
Byen er forholdsvis ny. Den blev grundlag i 1957 for at huse de arbejdere og deres familier, der arbejdede på Glen Canyon dæmningen. Byen ligger på toppen af Manson Mesa, 1310 meter over havets overflade og omkring 180 meter over Lake Powell. Området blev udvekslet med navajostammen til gengæld for et andet landområde.

Siden dæmningens færdiggørelse i 1960'erne, er byen vokset til sin nuværende størrelse. Den virker i dag som et naturligt udgangspunkt for ture til Antelope Canyon, Glenn Canyon og Lake Powell, og besøges årligt af omkring 3.000.000 turister. Byen er hjemsted for to af det syvestlige USA's største kraftværker: Vandkraftværket Glen Canyon Dam, som har en kapcitet på 1.288.000 kW og det kulfyrede kraftværk Navajo Generating Station, med en kapacitet på 2.250.000 kW.

En lang række film er blevet optaget helt eller delvis i Page eller byens omegn, fx The Greatest Story Ever Told fra 1965 samt Abernes Planet i 1968 og igen i 2001. Desuden Superman III (1983), Maverick (1994), Broken Arrow (1996), Hulk (2003) og Into the Wild (2007).

Noter

Eksterne referencer 
 Byens officielle hjememside

Byer i Arizona
Bjarupmose

Bjarupmose er et moseområde, med flere vandhuller og mindre søer stærkt tilgroet af skov og krat. Lyngbygård Å (der løber til Aarhus Å) og Linå (der løber til Gudenå),  har sit udspring her. Mosen, der ligger i Linå Sogn i Silkeborg Kommune, kan ses fra Århus – Silkeborg landevejen få km vest for Låsby

Moser i Danmark
Silkeborg Kommunes geografi
Organisationen Danske Arkiver

Organisationen Danske Arkiver – ODA er en organisation med medlemmer fra danske stads- og lokalarkiver. ODA arbejder for at styrke af de danske arkivers samfundsmæssige placering og deres samarbejde, koordinering og udvikling til gavn for kulturarven. ODA blev grundlagt i 2006.

Eksterne henvisninger 
 Organisatione Danske Arkivers hjemmeside

Foreninger fra Danmark
Etableret i 2006
British Airways Flight 38

British Airways Flight 38 var navnet på British Airways-flyvningen, som den 17. januar 2008 nødlandede på London Heathrow Airport, London, Storbritannien. Flyet, af typen Boeing 777-236ER, var på vej fra Beijing Lufthavn til Heathrow, med 136 passagerer om bord, ramte ikke landingsbanen og måtte nødlande. Det lykkedes piloten (John Coward, som egentlig var andenpilot) at undgå at ramme  motorvejen A30. 

13 personer, ni passagerer og fire besætningsmedlemmer blev såret, én alvorligt. 

Dette var den første alvorligere ulykke med et Boeing 777-fly. Boeing 777 har siden været involveret i en lignende nødlanding i San Francisco International Airport med Asiana Airlines Flight 214 (2013), ligesom en Boeing 777 opereret af Malaysia Airlines Flight 370 forsvandt i 2014.
 

Flyulykker og -hændelser i 2008
Flyulykker og -hændelser i Storbritannien
Fisketrappe

En fisketrappe er en kunstigt anlagt faunapassage i form af en trappeformet rende, der fører uden om dæmninger, vandfald, sluser og andre forhindringer på floder og åer, som hindrer fisk, især laks og ørred, i at passere på deres vej op til gydepladserne. 

Iflg. ferskvandsfiskeriloven skal ejere af stemmeværker, styrt, møller, engangsvandingsanlæg m.m., som er anlagt efter 1898, på egen bekostning anlægge og vedligeholde fisketrapper eller andre indretninger, der sikrer fiskenes opgang.

Galleri 

 
Fiskeri
Fauna
Arezzo

Arezzo (latin: Arretium) er en by i Toscana i Italien med indbyggere. Byen er bl.a. kendt fra Roberto Benignis film, Livet er smukt og den årligt tilbagevendende musikfestival Arezzo Wave.

Referencer

Henvisninger 

Byer i Toscana
Arezzo (provins)
La Spezia

La Spezia er en by i Provinsen La Spezia i regionen Liguria i det nordlige Italien. Den er hovedby i regionen. Byen har en stor havn.

La Spezia ligger i det sydligste Ligurien umiddelbart syd for Cinque Terre. Byen har ingen bemærkelsesværdig arkitektur, bortset fra den moderne (omkring 1960) Cristo Re alla Specia-katedralen og Lia kunstmuseum. Næsten alle bygninger i La Spezia er opført efter 1920.

Flådestation 
La Spezia er hjemmehavn for en stor del af den italienske flåde.

Flådebaser
Havnebyer i Italien
Byer i Liguria
La Spezia (provins)
Den Nationale Folkekongres

Den Nationale Folkekongres er Folkerepublikken Kinas parlament og det højeste statsorgan og eneste lovgivende hus i Kina. Folkekongressen har næsten 3000 medlemmer og mødes en gang om året i ti dage. Selvom medlemskab af folkekongressen stadig næsten udelukkende afgøres af Kinas kommunistiske parti har kongressen siden starten af 1990'erne ændret sig fra at være et symbolsk gummistempel til at være et sted hvor der foregår forhandling mellem de forskelle dele af partiet og regeringen. Det sker kun yderst sjældent at kongressen afviser af godkende et lovforslag men det sker og kongressen har aktive debatter inden afstemninger.

Kilder 

Kinas politik
Parlamenter
Alitalia

{{Infoboks flyselskab
| navn              = Alitalia – Società Aerea Italiana S.p.A.
| billede           = Alitalia Logo 2017–2021.svg
| billedtekst       = Alitalias logo
| IATA              = AZ
| ICAO              = AZA
| callsign          = ALITALIA
| grundlagt         = 12. march 1999
Selskabet ophører operationerne pr. 15. oktober 2021 og går i frivillig likvidation.   29. july 2004  26. august 2008 <small> 12. januar 2009 1. januar 2015 (som Alitalia - Società Aerea Italiana S.p.A.)
| påbegyndt         = 1. januar 2015
| ophørt            = 
| hovedkontor       = Fiumicino, Rom, Italien
| aoc               = I-130
| hub               = 
| sekundær_hub      = Milano Linate Airport (Milano)
| hovedflyvepladser =
</div>
| fokusbyer         =Catania-Fontanarossa Lufthavn
Falcone–Borsellino Lufthavn (Palermo)
Milano Malpensa Airport (Milano)
Napoli lufthavn
| antal_fly         = 98
| destinationer     = 94 (Juli 2017)
| alliance          = SkyTeam
| bonusprogram      = 
| lounge            = 

| moderselskab      = 
| datterselskab     = 
| nøglepersoner     = 

| omsætning         =  €2,915 millioner (2017)
| driftsresultat    =  €-526 millioner (2017)
| nettoindtægt      = €-496 Million (2017)
| resultat          = 
| aktiv             = 
| egenkapital       = 

| slogan            = Dream it, Live it<ref>Alitalia Official (14. juni 2018): [https://www.youtube.com/watch?v=MWeUB6thhF0 Scopri il mondo con Alitalia!] (Oplev verden med Alitalia!). YouTube. Hentet 4. januar 2019.</ref>
| cvr               = 
| websted           = 
}}

Alitalia er Italiens største flyselskab. Det var tidligere statsejet, men er i dag en delvis privatiseret virksomhed. 

Alitalia blev grundlagt i 1946 som Aerolinee Italiane Internazionali'' som et joint venture mellem den italienske regering (60%) og British European Airways (BEA) (40%). Selskabet fløj under mærket Alitalia, der er en sammentrækning af de italienske ord "ali" (vinge) og Italia (Italien). Den første flyvning fandt sted den 5. maj 1947. I 2018 havde de 12,013 medarbejdere.

Det oprindelige Alitalia kæmpede i 1990'erne og senere med dårlig økonomi. Selskabet gik konkurs i 2008, men et nyt selskab med bl.a. Air France-KLM som hovedaktionær overtog luftfartsselskabet, der herefter blev drevet videre under navnet Alitalia. I 2014 var virksomheden atter tæt på konkurs, men blev reddet, da Etihad købte 49% af aktierne i selskabet. Den 2. maj 2017 gik Alitalia atter konkurs, og virksomheden er pt. (oktober 2017) under rekonstruktion. Pr. 15. oktober 2021 indstiller Alitalia driften og går i likvidation. 

Alitalia benytter følgende flytyper i deres operationer 777-200, McDonnell Douglas MD-11 Cargo, Boeing 767-300ER, MD-80, Airbus A319/320/321, Embraer 170, Embraer 145LR samt ATR 72.

Noter

Referencer

Eksterne henvisninger 

Alitalias hjemmeside 

Tidligere flyselskaber fra Italien
Skyteam Alliance
Jordans Drive

Jordans Drive er et dansk jive-orkester, der blev dannet i 1999 i Esbjerg ved en udvidelse af gruppen Aarøe Blues and Heartbreakers.

Biografi 
Fra Aarøe Blues and Heartbreakers var guitaristen Poul Erik Knudsen, saxofonisten Søren Von Dibbern og sangeren Henrik Aarøe. Gruppen blev udvidet med trommeslageren Peter Jessen, bassisten Jesper Ry og trompetisten Eigil Bak. 

Gruppen udsendte første album Jump 'n Jive featuring Øjvind Ougaard i 2000. Det var blandt andet med hits som Sky Jive, Car-dealer og Mr. Swing King is coming to your town. Jordans Drive var fra starten tænkt som et orkester, som skulle leve højt på god energi og smittende livsglæde.

Jordans Drive fik hurtig succes, og nummeret Sky Jive blev ofte spillet i radioen. 
I 2001 forlod trompetisten Eigil Bak orkestret for at hellige sig sit eget projekt, Vestkraft, hvor han både var sangskriver og forsanger i. Han blev erstattet af Rasmus Kaufmann. Med den nye trompetist fik Jordans Drive i 2001 og 2002 nogle meget travle år, med koncerter rundt i hele Danmark. 

I 2003 valgte de to stiftere af bandet, Poul Erik Knudsen og Henrik Aarøe at forlade orkestret. De blev erstattet af guitaristen Jacob Pedersen og cirkusartisten Henrik Silver. I 2003 udkom maxisinglen Jive Hard – Mega Hard med blandt andet megahittet Whodidelihow.... Orkestret turnerede rundt i hele Danmark og spillede også et par koncerter i Grønland og i Norge. Den store opmærksomhed med maxisinglen bragte orkestret i TV flere gange og Whodidelihow... blev råspillet i radioen. I 2004 udkom albummet Jive Hard – Mega Hard – the album. Endnu engang blev det til spilletid på landsdækkende radio og en masse interviews. Orkestret oplevede også for første gang opmærksomhed fra udlandet. Mange bookere fra Tyskland viste stor opmærksomhed, og orkestret begyndte at turnere rundt i Tyskland. I 2005 blev Jesper Ry erstattet af en ny Jesper – Jesper Dyhre Nielsen. Orkestrets forsanger Henrik Silver forlod orkestret i 2006 for at passe sit nye job i Cirkus Charlie. Efter en landsdækkende audition besluttede orkestret sig for at bruge Jacob Pedersen, der i forvejen spillede guitar, som ny forsanger. Med den nye konstellation turnede Jordans Drive efterhånden rundt i hele Europa. 

Gruppen udkommer i 2008 med nyt album, og regner med det helt store gennembrud.

Diskografi 
 2000: Jump 'n Jive – featuring Øjvind Ougaard
 2003: Maxisingle – Jive Hard Mega Hard
 2004: Jive Hard Mega Hard – the album
 2007: Single Puttin' On The Ritz
 2008: Bad Hair Day

Bandmedlemmer

Tidligere medlemmer 
 Henrik Aarøe, Sang: 1999-2003
 Poul Erik Knudsen, Guitar: 1999-2003 
 Eigil Bak, Trompet: 1999-2001
 Jesper Ry, Bas: 1999-2005
 Henrik Silver, Sang: 2003-2006

Nuværende medlemmer 
 Peter Jessen, Trommer: 1999-?
 Søren Dibbern, Saxofon: 1999-?
 Rasmus Kaufmann, Trp: 2001-?
 Jacob Pedersen, Guitar og Vocal: 2003-?
 Jesper Nielsen, Bas: 2005-?

Musikgrupper fra Danmark
Musikgrupper fra 1999
Kea (papegøjefugl)

En kea (Nestor notabilis) er en papegøjefugl, der findes i det sydlige New Zealand. Keaen har pt status som CR (kritisk truet) på IUCNs rødliste (2018). Heldigvis er arten i bedring.

Tidligere stærkt forfulgt 
Indtil 1970 blev keaen jaget af de newzealandske fårehyrder, fordi den satte sig på ryggen af fårene og spiste fedtet direkte fra fårets ryg, men på grund af den lille bestand blev den fredet.

Intelligens 
Keaen skulle være så intelligent, at den kan udføre avancerede opgaver som blandt andet indebærer teamwork og at rive i snore for at få mad, opgaver som små børn ikke kan løse. Keaen siges også at være dygtig til at sløre sig i sit terræn. I sløringen tager den højde for områdets bevoksning, belysning, baggrund og bevægelse.

Kilder 
 BirdLife International 2012. Nestor notabilis. IUCN Red List of Threatened Species. Version 2013.2

Eksterne henvisninger 

Fugle fra New Zealand
Papegøjer
Agni Air

Agni Air (el. Agni Air Pvt. Ltd.) er et indenrigs luftfartsselskab baseret i Nepal, som startede flyvninger fra marts 2006. Flyselskabets IATA-kode er AG og selskabets motto er: Fly with passion.

Agni Air har hovedkvarter i Kathmandu, hvorfra der foretages ordinære ruteflyvninger til:
 Lukla i de østlige bjergområder syd for Mount Everest
 Tumlingtar i den østlige bakkeregion
 Biratnagar i den østlige del af lavlandet
 Janakpur i den østlige/centrale del af lavlandet
 Simara i den centrale del af lavlandet nær Chitwan Nationalpark
 Bhairahawa i den centrale/vestlige del af lavlandet nær Lumbini
 Pokhara i den vestlige del af bakkeområdet
 Nepalganj i den vestlige del af lavlandet

Eksterne henvisninger 
 Agni Air  

Tidligere flyselskaber fra Nepal
Etableret i 2006
Ophørt i 2012
Hotlegs

Hotlegs var et engelsk band, der er bedst kendt for deres hit-single "Neanderthal Man", der nåede #2 på de engelske hitlister i 1970 og solgte 2 millioner kopier verden rundt. Bandet bestod af Eric Stewart, Lol Creme, Kevin Godley og indimellem Graham Gouldman. De udgav albummet "Thinks: School Stinks" inden de i august 1970 skiftede til navnet "Doctor Father". I 1972 vendte Graham Gouldman hjem til England og bandet skiftede navn til 10cc og blev senere et verdensberømt band gennem 70'erne.

Diskografi

Albums 
 Thinks: School Stinks – 1971
 Song – 1971

Opsamlingsalbums 
 You Didn't Like It Because You Didn't Think of It – 1976

Singler 
 "Neanderthal Man" / "You Didn't Like it Because You Didn't Think of It" (1970)
 "Umbopo" / "Roll On" (1970, as Doctor Father)
 "Run Baby Run" / "How Many Times" (US, 1971)
 "Desperate Dan" / "Run Baby Run" (Germany and Spain, 1971)
 "Lady Sadie" / "The Loser" (UK, 1971)

Referencer

Eksterne henvisninger 
 

Musikgrupper fra Storbritannien
Orpington (høns)

Orpington er en stor (3,5-5 kg) hønserace af engelsk oprindelse. Den er kendetegnet ved et bredt bryst og ryg, men en med et lille hoved og hale.

Hønen lægger ca. 110-160 æg om året og holder ikke pause om vinteren, hvilket oprindeligt gjorde den attraktiv til æglægning. Dog har dens størrelse også gjort den populær til opdræt i slagtningsøjemed.

Den oprindelige (sorte) orpington blev udviklet i 1886 af William Cook ved at krydse minorcaer, langshaner og Plymouth Rock. Han navngav den nye race efter sin hjemby i Kent. De første orpingtoner lignede i høj grad langshan og var sorte. I de følgende år formåede Cook også at udvikle hvide, brungule og blå eksemplarer.

Generelle brugsoplysninger: Orpington racen er meget rolig og børnevenlig, ikke flyvsk og kan således holdes bag helt lavt hegn på 80 cm. Racen er endvidere en uovertruffen æglægger, køddyr samt rugehøne.
Racen har derfor i de senere år vundet stor udbredelse som hobbyhøne og holdes som havehøns.

Eksterne henvisninger 

Landsklubben for orpington
Dansk Beskrivelse af Orpington Racen 

Hønseracer
Neverland Ranch

Neverland Valley Ranch (Nu omdøbt til Sycamore Valley Ranch) er en ejendom, som ligger i Santa Barbara County, Californien. Ejendommen er mest berømt som værende Michael Jacksons hjem fra 1988 til 2005. Ranchen er opkaldt efter den fantasiø, som i historien om Peter Pan er der, hvor man aldrig bliver voksen. Ranchen ligger 8 km. med ikke bebygget område fra byen Los Olivos.

Michael Jacksons bolig 

Michael Jackson købte ejendommen af golfbanedesigneren William Bone i 1988, og det menes, at han gav 30 millioner dollars for den, svarende til over 250 millioner danske kroner på det tidspunkt. Det var Michael Jackson's bolig og private forlystelsespark som bl.a. indeholdt et ur af blomster, et væld af statuer og anden udsmykning, samt en zoologisk have. Forlystelsesparken havde også to jernbaner med tog, som kunne transportere Michael Jackson og hans gæster fra hovedhuset og rundt i parken. Blandt forlystelserne var et pariserhjul, en karrusel, en Zipper, en Wave Swinger, en rutsjebane, radiobiler, gokarts og mange flere.

I perioden mens Michael Jackson boede på ranchen var han meget gæstfri, og han inviterede jævnligt større grupper lokale og ofte alvorligt syge børn til at komme og besøge ranchen. Michael Jackson, der brugte ranchen som en måde at opleve den barndom han pga. sin tidlige karriere aldrig nåede at opleve som barn, nød selv godt af den store forlystelsespark, og han holdt meget af at være sammen med børnene, som kom der. Faktisk udtalte han flere gange, at det bedste han vidste var en vandballonkamp.

Michael Jackson
Bygninger, konstruktioner og anlæg i Californien
Himmelev Skole

Himmelev Skole er en folkeskole i Himmelev, der blev opført i 1964 som følge af den stigende befolkningsvækst i Roskilde og omegn.

Oprindeligt begyndte skolen i 1909 og lå på Østre Kirkevej, ved siden af Himmelev Kirke. Skolen betjente børn fra Veddelev og Himmelev. Skolen blev opkaldt efter opførelsesår, var en typisk landsbyskole med elever 1 til 7 klasse, samt 7 ansatte lærer. Skolen  og rummede sløjd lokale, skolekøkken, gymnastiksal samt læreboliger. Under 2. verdenskrig benyttede tyskerne gymnastik salen. I 1957, blev skolen for lille og 57 skolen blev opført overfor. Himmelev og Veddelev voksede og i 1964 blev skolen igen udvidet med den første afdeling af den nuværende skole, i begyndelsen “pendlede” lærerne mellem 9; 57; og 64 skolen. Senere kom 67 skolen inden skolen er som sin nuværende form. Efterhånden som skolen blev udvidet lukkede først 1909 skolen som blev ombygget til ejerlejligheder, 1957 skolen benyttet til SFO. Himmelev og Veddelev blev ved med at vokse og det blev politisk besluttet at bygge en ny skole i Veddelev og i den nye bydel Trekrona.

I alt er 756 elever indskrevede på skolens i alt 33 klasser fordelt på ni klassetrin.

Skolen er opdelt i to lange gange med tre korridorer på tværs. Den første af disse korridorer er forbeholdt 1.-3. klasse, den miderste 7.-9. og den bagerste 4.-6. I 2005 blev der opført en tilbygning, som 9. klasserne nu benytter.

Nuværende skoleleder er Sigurd Brønnum

Eksterne henvisninger 
 https://himmelevskole.aula.dk/kontakt/ledelse-og-kontor
 Himmelev Skoles hjemmeside 

Etableret i 1964
Uddannelse i Roskilde
Folkeskoler i Roskilde Kommune
Tiger Beer

Tiger Beer er en pilsnerøl, som i 1932 blev lanceret af Malayan Breweries Limited, i dag Asia Pacific Breweries. Tiger Beer er i dag APB's hovedmærke. Tiger Beer bliver brygget i 8 lande og er på markedet i over 60 lande. Tiger Beer har de sidste par år oplevet en markant vækst på det danske marked.

Historie 

Tiger Beer er den mest solgte øl i Singapore og Indokina, og bliver i dag eksporteret til mere end 60 lande verden over, heriblandt 22 europæiske lande. Danmark kom på kortet tilbage i 1998, hvor TheoBrands A/S fik agentur på øllen. 

Tiger Beers oprindelige indtog på de vestlige markeder skete efter anden verdenskrig, idet øllen var meget populær hos de allierede tropper, som var udstationeret i det fjerne østen. Til minde om deres ’orientalske oplevelser’ tog mange af tropperne paller af Tiger Beer med hjem, hvorfor de første Tiger Beer der er drukket på vestlig grund højst sandsynlig er kommet fra bunden af en soldatertaske.

Den kendte forfatter Anthony Burgess blev bekendt med Tiger Beer via sit ophold i det fjerne østen i 1950'erne. Efter hans tilbagevenden til England opkaldte han sågar en af sine første bøger efter det dengang brugte Tiger Beer slogan – Time for a Tiger. 

Tiger Beer er et af Asiens bedst kendte og respekterede brands, hvilket bl.a. kommer til udtryk i dele af det nordlige Vietnam, hvor fascinationen af øllen har resulteret i, at den har indtaget en plads i de lokale skikke – herunder en ceremoni, hvor nyfødte drenge gennemlever et ”beer bath” med Tiger Beer for at velsigne og fejre fødslen af drengebørn. Desværre er nyfødte piger ikke så heldige, de bliver badet i billigere øl!

Produktet 

Asia Pacific Breweries har modtaget mere end 30 internationale guldmedaljer/anerkendelser gennem tiden. Med Tiger Beer vandt bryggeriet guld i 1998 ved International Brewing Industry Award i England. Guldmedaljerne kan i dag ses på Tiger Beer-etiketten.

Tiger Beer passer af naturlige årsager godt til det asiatiske køkken fra sushi til thai, malaysisk eller kinesisk mad. Den har en fyldig, sødmefuld og forfriskende smag med en let bitter finish.

Målgruppe/Kommunikation 
Tiger Beer er i Danmark positioneret som en premium beer, der appellerer til det mere trendsættende gå-i-byen publikum. De sponsorerer Distortion Festival og Festival For Dreams. Endvidere har de bragt en fransk undergrundstrend – iPod Battle – til den danske klubscene.

Ølmærker
Jens Kruuse

Jens Severin Kruuse (født 6. april 1908 i Odense, død 12. maj 1978 i Aarhus) var en dansk litteraturhistoriker, forfatter, redaktør, dr. phil. og modstandsmand. Han var i mange år kritiker på Morgenavisen Jyllands-Posten.

Jens Kruuse har som forfatter modtaget flere hædersbevisninger, blandt andet Holberg-medaljen. Han var med i ekspert-panelet i Spørg Århus.

Jens Kruuse var i 1964 medstifter af Det Danske Gastronomiske Akademi.

Jens Kruuse er far til Charlotte Strandgaard.

Litteratur 
 Flemming Chr. Nielsen (red.), Nærmere, ting, til jer. Journalisten Flemming Kruuse, Ajour, 2002. .

Bibliografi

Eksterne henvisninger 
 
 
 
 

Litteraturhistorikere fra Danmark
Faglitterære forfattere fra Danmark
Modtagere af Boghandlernes gyldne Laurbær
Personer fra Odense
Redaktører fra Danmark
Litteraturkritikere fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Selvbiografer fra Danmark
Modstandsfolk fra Danmark
Dansksprogede forfattere fra Danmark
Studenter fra Gammel Hellerup Gymnasium
Studenter fra Odense Katedralskole
Modtagere af Holbergmedaljen